《赵太史招游浮邱山和韵尚书 其一》
明代·陈绍儒

珥笔司存籍汉宫，祝融春望几归鸿。金莲正待苏知颖，珠树犹归葛稚翁。

日色琪坛仍瑞鹤，江光璿圃带晴虹。凭阑谩道天南北，玄极辉辉紫气葱。

作者简介：（1506—1581）明广东南海人，字师孔，号洛南。嘉靖十七年进士，授户部主事，官至南京工部尚书。工诗，音调谐美，有《大司空遗稿》。